પાઈપમાં વહન થતા પ્રવાહીનું દબાણ વધારવા માટે પ્રવાહીના વેગનો અવરોધ કરવામાં આવે છે.આમ અવરોધ કરવાની સાથે જ અવકાશ ઉત્પન્ન થાય છે. એ જગ્યાએ શોષણની પ્રક્રિયા થઈ શકે છે. વૈચુરીને કાર્યરત કરવા માટે મુખ્ય પાઈપનો વાલ્વ નંબર ૧ ને ધીમે ધીમે બંધ કરવાથી ઈનલેટ બાજુએ ઊંચુ દબાણ થાય અને વેંચુરી ખુલ્લા પાત્રમાં રાખવામાં આવેલ પાઈપ દ્વારા ખાતરના દ્રાવણનું ધીરે – ધીરે શોષણા થઈ પિયતના પાણી સાથે સમરસ થઈ પદ્ધતિમાં દાખલ થઈ ડ્રિપ દ્વારા પાકના મૂળ વિસ્તારમાં પહોંચે છે. આ પદ્ધતિ ખૂબજ સરળ અને ઓછી ખર્ચાળ છે પરંતુ આ સાધનથી પધ્ધતિના દબાણમાં વધુ ઘટાડો થાય છે તેથી આ સાધન ફકત નાના વિસ્તારમાં ફર્ટિગેશન કરવા માટે વધુ અનુકુળ છે.